**Dagsorden til skolebestyrelsesmøde**

**Dato:**

**Torsdag den 18. august kl. 16.30 - 18.30**

**Sted: NH, Konferencelokalet**

|  |  |
| --- | --- |
| **Deltagere:** Karina Gottlieb – forælder (Formand)Bo Rasmussen – forælder (Næstformand)Henriette Winther – forælderJette Haunstrup – forælder Anne Marie Hansen – forælderHeinze Hansen – forælderThomas Jensen – forælder, suppleantStefan Wilkens – Eksternt medlem fra Skellerup**Medarbejdere:**Jakob Teglgård – TR lærere Rasmus K. Jacobsen– TR pædagoger Peter N. Hansen – Pædagogisk Leder, referentMiguel Svane - Skoleleder**DAGSORDEN:** |  |

1. **Nyt fra Skoleleder, Formanden og Skellerup.**

Miguel præsenterede årsplanen som er en guideline for bestyrelsen, der kan dog være andre ting der kan fylde mere eller mindre. God start på skoleåret, næsten fuldt belagt med elever. Der er planlægning af kommende lejrture i afdelingerne.

Information om analysen af kulturen i Nyborg Kommune, alle er blevet hørt i kommunen og deraf er der fremkommet ”fund”, konklusionen er, at der skal arbejdes med ”vikultur” på tværs i kommunen. Ledelserne i alle afdelinger i kommunen deltager i disse møder. Sideløbende inddrages TRIO.

Der er intet på Nyborg Heldagsskole.

Personalet har været på livreddende førstehjælp i hjertestarter, hjertestarteren flyttes fra hallen til administrationen hvor der er overvågning.

Der skal arbejdes med professionel kapital, der vil være en måling i efteråret.

Stefan Wilkens fortalte om en fantastisk sommerfest og god dag på skolens grund. Der er arrangeret fællesspisninger som starter i efteråret.

Der vil være dilletant til nytår. Det er lidt svært med fremmøde, der er håb om at det ændrer sig til det positive. Stefan fortalte om landsbyrådet som har pulje på 500.000 til rådighed. De 23 landsbyer kan så 7 gange om året søge til julebelysning, forskønnelse osv…. Stefan sidder som formand i landsbyrådet.

1. **Meddelelsesbog. Beslutning om brug på NH.**
* **Oplæg v. Miguel. Drøftelse.**

Elevplanen forsvinder og meddelelsesbogen indføres, det er en beslutning i ministeriet.

Ny lov angiver at det er den lokale skolebestyrelse der beslutter hvordan meddelelsesbogen udføres. Indholdsmæssigt er det fokuspunkter for eleven, med trivsel, personlig/faglig udvikling. Det skal være et dokument der beskriver den enkelte elevs ståsted. TOPI kan forhåbentlig bruges ind i meddelelsesbogen. TOPI kan allerede tilgås gennem AULA.

Det italesættes, at det alt andet lige vil blive en ekstra arbejdsbyrde for personalet.

* Beslutning:

Bestyrelsen bakker op om skolens måde at tilgå Meddelelsesbogen på, der arbejdes videre med udviklingen af dette.

1. **Skole-hjemsamarbejde. Behandling af princip. Drøftelse.**
* **Bilag vedhæftet**

Bilaget læses højt, og der tilføjes kommentarer.

Linje 10, vægtes ændres til skal.

Elevplanskonferencer ændres til elevkonferencer.

Linje 16 tilføjes, hvor Meddelelsesbogen findes.

Der er en debat om svartider på AULA, det kan godt være langsomt. Vi kan ikke forpligte personalet på at bruge egne telefoner, dog er der en del der korresponderer via sms.

Meddelelsesbogen bliver det primære værktøj og dialog omkring elevens udvikling.

Det er vigtigt med information til forældre, så der ikke opstår forvirring i forhold til elevplan/meddelelsesbog, samt TOPI (Hjernen og Hjertet) på AULA.

1. **Budget 2023 på vej. Økonomi-ramme for år 23-25 for vores skole på vej.**
* **Drøftelse og aftaler om høringssvar samt håndtering af rammen.**

Der er fællesrådsmøde 31/8 på Jobcenteret hvor der vil være orientering.

Økonomi og chefer har gennemgået økonomien, og på specialområdet (3 skoler) skal der spares 2,5 mill. Vi kæmper for at undgå serviceforringelser i den daglige drift, der vil påvirke kerneopgaven.

Skolebestyrelsen laver et høringssvar.

1. **Skolebestyrelseskursus i Nyborg Kommune 12. september klokken 17.**
* **Hvem deltager? Muligt for alle.**

Heinze, Miguel, Peter, Thomas og Bo deltager. De øvrige medlemmer kommer med tilbagemelding i forhold til tilmelding. Henriette og Jette spørges.

1. **Gentagelse af Åben Hus arrangement i dette skoleår.**
* **Forslag: 21/12 konverteres til fridag. Åben Hus-dag med mødepligt afholdes lørdag den 22. april.**
* **Beslutning:**

Der er enighed i bestyrelsen om datoerne for fridag og Åben-Hus dag .

1. **Evt.**
* **Mødedatoer forslag: Mandag 03/10 + tirsdag 6/12 klokken 16.30-18.30**

Ovenstående datoer er vedtaget.

De nyansatte er kommet godt i gang i Deres funktioner.

Udslusningsskabelonen tages med på punkt næste gang.

Vi er pt. i gang med et udviklingsforløb omkring udskolingselever 7-9. kl. og det tekniske i at opfylde folkeskolens undervisningskrav. Vi har en forvaltning der bakker os op i, at livsduelighed og praktikker er ligeså vigtige som eksamener som nogle elever ikke kan honorere.

Punktet udvides til næste møde.